Mə kɔ́bɔ́, miǹtyé myáma təge vɔ́bi, mə tɔbɔ́ évōl, yə myâyi təg ai evól tē ? 7Hədá éyɔŋ dzí ńdzɔ a kə ai ma á ńyie m̀fə́nge[1]: Owé, ǒ man yǎ fɔ́ɔ́ tugi ndâ bod dzama ésə. 8O tindi yǎ ma ngadǎg yā yātoe ma bibǒŋ. Ákód mākód látə̄le ma á sɔ́man. 9Owé, ású yə̄ nə́ á man fɔ́ɔ́ mə nyab, a kə a tsídan ma ai olún ósə, a ladan ma məkəg á nyɔ́l. Ǹzízíŋ wáma wasɔ́i má mís á nyɔ́l. 10Báyāi anyu nə́ bâmin ma, bábīmi ma məbɛ́ á mə̄māŋ ai ebyandí ésə. Bə́sə̄ bə́ man yǎ fɔ̄ɔ̄ tógan nə́ bádzâ ma. 11Zambá ā və́ mā á mɔ́ mə́ mān mɔ́ngɔ́, a sógóló mā á mɔ́ mə́ ébá bə́ nə́ təge tsǒg Zāmbá. 12Mə m̀bə́ mvɔ̄ī, ńdɔ ǎ sūgūzū mā a ladá mā á dɔ́l, ńdɔ ǎ man ma búg, a kə́ ma tə́le, ǎ ngakədan ma bilâ á nyɔ́l.